text: [{"text_idx": "#000007", "text": "Tv\u00f8rmegi sigur hetta vera fyri at tryggja, at ney\u00f0ugt gj\u00f8gnumskygni ver\u00f0ur i\u0301 venjingar- og kappingarh\u00f8pi. Tey hava ein grei\u00f0an antidoping-politikk, men eingin f\u00f8roysk eftirlitsskipan er, solei\u00f0is at eitt l\u00f8ggilt eftirlit kann tryggjast i\u0301 verki."}, {"text_idx": "#000008", "text": "\u201cVit halda, at dopingeftirlit hevur sto\u0301ran ty\u0301dning, og ta\u00f0 er serliga vi\u00f0komandi innan krafti\u0301tro\u0301tt, har r\u00f8rslur, sum eisini ganga aftur i\u0301 CrossFit, eru uppii\u0301. Ti\u0301 f\u00e6r Tv\u00f8rmegi nu\u0301, sum fyrsta fitnesst\u00f8\u00f0 i\u0301 F\u00f8royum, limaskap i\u0301 Anti Doping Danmark. Hetta er at kalla ein fyribilsloysn, inntil m\u00f8guleikar vera i\u0301 f\u00f8roysku skipanini at tryggja ney\u00f0uga eftirliti\u00f0. Tv\u00f8rmegi er fari\u00f0 i\u0301 samstarv vi\u00f0 I\u0301SF at fa\u0301a hetta i\u0301 lag, og vit eru sera fegin um stu\u00f0ul og ra\u0301\u00f0 fra\u0301 I\u0301SF. Nu\u0301 ver\u00f0ur skipan, har eftirliti\u00f0 kann koma at vitja o\u0301fra\u0301bo\u00f0a\u00f0, ta\u0301 vanlig venjing er, og ta\u0301 kappingar ver\u00f0a fyriskipa\u00f0ar,\u201d sigur Tv\u00f8rmegi."}, {"text_idx": "#000010", "text": "\u201cI\u0301SF er sera fegi\u00f0 um, at Tv\u00f8rmegi sum fyrsta venjingarmi\u00f0st\u00f8\u00f0 hevur gj\u00f8rt avtalu vi\u00f0 ADD. Vit fara nu\u0301 at bjo\u0301\u00f0a \u00f8llum hinum venjingarmi\u00f0st\u00f8\u00f0unum i\u0301 F\u00f8royum til kunningarfund, og okkara vo\u0301n er sja\u0301lvandi, at allar sum ein gera avtalu vi\u00f0 ADD um antidoping samstarv, solei\u00f0is at foreldur at ungum i\u0301\u00f0karum kunnu kenna seg vi\u0301s i\u0301, at b\u00f8rn teirra venja i\u0301 einum umhv\u00f8rvi, sum aktivt tekur fra\u0301st\u00f8\u00f0u fra\u0301 doping.\u201c"}]